Document ID: /fineweb-2-swissfilter-quality_10-filterrobots/filtered/02038.jsonl.gz/1519

Undas da gravitaziun èn undas en il temp e spazi. Ellas vegnan messas en moviment per exempel sche duas rusnas nairas u stailas da neutrons fruntan ina sin l’autra. Ils astronoms perscruteschan ozendi las stailas cun glisch vesaivla e nunvesaivla e las galaxias cun la temperatura dal cosmos. Els speran d’obtegnair cun las undas da gravitaziun in nov instrument per fastizar collisiuns da rusnas nairas u per intervegnir dapli davart il big bang, il sfratg primar, sco entschatta da l’univers. [Tenor ANR].
(Foto: PD via Wikimedia Commons)